cyanic-selkie/wikianc huggingface dataset:
ราชวงศ์จิ้น
จิ้นตะวันออก (คริสต์ศักราช 317 – 420)
ช่วงระหว่างปีคริสต์ศักราช 317 – 399 รัชสมัยจิ้นหยวนตี้ถึงจิ้นอันตี้ ถือเป็นช่วงเวลาที่ราชวงศ์จิ้นตะวันออกมีการพัฒนาอย่างค่อยเป็นค่อยไป ถึงแม้ว่าระหว่างนี้มีการก่อความไม่สงบบ้างประปรายแต่ก็ถูกบรรดาขุนนางและกลุ่มตระกูลใหญ่ร่วมกันกดดันให้สลายตัวไปในที่สุด พัฒนาการดังกล่าว ได้ทำให้เกิดกลุ่ม 4 ตระกูลใหญ่ที่ผลัดกันขึ้นกุมอำนาจทางการเมืองในสมัยจิ้นตะวันออก อันได้แก่ ตระกูลหวัง อี่ว์  หวน  เซี่ย  ขณะที่กษัตริย์ไม่มีพระราชอำนาจใด ๆ เป็นเหตุให้บ้านเมืองตกอยู่ในสภาพคลอนแคลน ยากจะก้าวไปข้างหน้า
หลังจากจิ้นหยวนตี้สถาปนาจิ้นตะวันออกแล้ว หวังเต่าได้เข้ากุมอำนาจบริหารการปกครองภายใน ส่วนหวังตุนถือกำลังทหารคุมอยู่ภายนอก เป็นเหตุให้จิ้นหยวนตี้รู้สึกถึงการคุกคามจากตระกูลหวัง หลังจากจิ้นหยวนตี้เสด็จสวรรคต
จิ้นหมิงตี้ขึ้นครองบัลลังก์ต่อมา ปี 324 หวังตุนป่วยหนัก หมิงตี้ฉวยโอกาสยกทัพปราบ สุดท้ายหวังตุนป่วยหนักเสียชีวิต กองกำลังที่เหลือถูกกวาดล้างสิ้น
เมื่อถึงรัชสมัยจิ้นเฉิงตี้ อี่ว์เลี่ยง อาศัยฐานะพระเจ้าอาเข้ากุมอำนาจทางการเมืองไว้ ขณะที่อี่ว์เลี่ยงต้องการกีดกันจู่เยว์ ที่ครองเมืองอี้ว์โจว และหวาดระแวงซูจวิ้น ที่มีความชอบจากการปราบหวังตุน
ปี 327 อี่ว์เลี่ยงส่งสาส์นเรียกซูจวิ้นเข้าเมืองหลวง แต่ซูจวิ้นเกรงว่าอี่ว์เลี่ยงจะหาโอกาสกำจัดตน จึงชิงร่วมมือกับจู่เยว์ยกกำลังเข้าเมืองเจี้ยนคัง ต่อมาปี 329 อี่ว์เลี่ยงปราบกบฏซูจวิ้นสำเร็จ ยึดอำนาจคืนได้ทั้งหมด ชั่วระยะเวลาสั้น ๆที่จิ้นตะวันออกสงบลงนั้น หวนเวิน ที่ครองเมืองจิงโจวในรัชสมัยจิ้นมู่ตี้
ปี 347 ยกทัพปราบแคว้นสู (มณฑลเสฉวนในปัจจุบัน) จากนั้นอาสาบุกขึ้นเหนือเพื่อขยายอำนาจของตน ทำให้ราชสำนักจิ้นหวาดระแวง ต่อมาแม้ว่าภายหลังหวนเวินบุกขึ้นเหนือ 3 ครั้ง รุกคืบแล้วถูกตีกลับคืน สุดท้ายยังคงไม่อาจสำเร็จกิจการใหญ่
การศึกที่ลำน้ำเฝยสุ่ย
แม้ว่าหวนเวินล้มเหลวในการยกทัพขึ้นเหนือ แต่ยังคงสามารถยึดครองอำนาจทางการเมืองไว้ได้ จวบจนปี 373 หวนเวินล้มป่วยเสียชีวิต เซี่ยอันซึ่งมาจากกลุ่มทายาทตระกูลใหญ่ จึงเริ่มมีบทบาทสำคัญในการบริหารบ้านเมือง เซี่ยอันใช้การถ่วงดุลอำนาจและประสานผลประโยชน์ของทุกฝ่าย ช่วยลดการกระทบกระทั่งของหลายฝ่ายลงได้ จึงทำให้ได้รับการสนับสนุนจากราชสำนัก และได้รับการยกย่องอย่างสูง ในช่วงเวลาดังกล่าวจิ้นตะวันออกจึงมีความสงบสุขในชั่วระยะเวลาหนึ่ง
ปี 382 ฝูเจียน ผู้นำแคว้นเฉียนฉิน ทางตอนเหนือ มีกำลังกล้าแข็งขึ้น จึงเรียกระดมกำลังพลครั้งใหญ่บุกลงมาทางใต้ เพื่อหวังรวมแผ่นดินเป็นหนึ่งอีกครั้ง ขณะที่ทัพของฝูเจียนเต็มไปด้วยความฮึกเหิมลำพอง จิ้นตะวันออกก็เตรียมรับมือไว้พร้อมสรรพ สองทัพตั้งประจันกันที่สองฝั่งลำน้ำเฝยสุ่ย และด้วยการประสานของเซี่ยอัน เหล่านายทัพจากกลุ่มตระกูลใหญ่ร่วมมือประสานเสริม จนในที่สุดโจมตีทัพใหญ่ของฝูเจี้ยนแตกพ่ายกลับไป ชัยชนะของฝ่ายใต้ครั้งนี้ ทำให้แผนการรวมประเทศต้องล้มพับไปอีกครั้ง ทางตอนใต้รอดพ้นจากภัยพิบัติครั้งใหญ่ เศรษฐกิจและสังคมได้รับการพัฒนาอย่างต่อเนื่องอีกช่วงหนึ่ง อันเป็นปัจจัยสำคัญสู่การต่อสู้ยึดเยื้อในสงครามแย่งชิงดินแดนที่แบ่งเป็นเหนือใต้ตั้งประจันกันในเวลาต่อมา
บ้านเมืองไม่เป็นระบบ เหตุแห่งความล่มสลาย
ภายหลังการศึกที่เฝยสุ่ย ทำให้ฝ่ายเหนือแตกแยกกันอีกครั้ง ภาวะภัยคุกคามจากภายนอก (ราชวงศ์จิ้นตะวันออก) ผ่อนคลายลง ข้อขัดแย้งจากการแบ่งชนชั้นการปกครอง การแก่งแย่งอำนาจของชนชั้นสูงและการกดขี่ขูดรีดราษฎรทวีความรุนแรงขึ้นอีกครั้งโดยเฉพาะอย่างยิ่งปัญหาการเกณฑ์แรงงาน
ในรัชสมัยจิ้นมู่ตี้ ราษฎรถึงกับยอมเป็นคนพิการ เพราะเพื่อต้องการหลบเลี่ยงการเกณฑ์แรงงาน ชายหนุ่มไม่กล้าตบแต่งภรรยา เมื่อมีบุตรก็ไม่สามารถเลี้ยงดู ชาวนามากมายสิ้นเนื้อประดาตัว จำต้องละทิ้งถิ่นฐาน เพื่อหลบหนีการเกณฑ์แรงงาน หลังการศึกทีเฝยสุ่ย ทำให้อำนาจทางการเมืองของ เซี่ยอัน กล้าแข็งขึ้น สะกิดความระแวงของ จิ้นเขาอู่ตี้ จึงหาทางลดอำนาจของเซี่ยอัน แล้วหันไปมอบอำนาจให้กับน้องชาย คือ ซือหม่าเต้าจื่อ
หลังจากที่เซี่ยอันเสียชีวิต ซือหม่าเต้าจื่อเข้ากุมอำนาจทางการทหารแต่ผู้เดียว เปิดศึกแย่งชิงอำนาจกับกลุ่มตระกูลใหญ่อีกครั้ง ภายหลังการหักล้างอย่างดุเดือด สภาพการณ์โดยรวมจึงกลายเป็น หวนเซวียน (บุตรชายของหวนเวิน) คุมกำลังบริเวณตอนกลางของแม่น้ำฉางเจียง หลิวเหลาคุมตอนล่างของแม่น้ำ ขณะที่เกาหย่าคุมลำน้ำหวยหนัน ขอบเขตที่ราชสำนักจิ้นสามารถควบคุมจึงเหลือเพียง 8 เมือง
ปีคริสต์ศักราช 399 ซือหม่าหยวนเสี่ยน สั่งระดมเกณฑ์ทหาร กลับเป็นเหตุให้เกิดจลาจล กลุ่มลัทธิเต๋านิกายอู๋โต่วหมี่ได้ทำการก่อหวอดขึ้น กลุ่มแรงงานทาสและชาวนาที่อดอยากต่างก็พากันมาสมทบเพิ่มขึ้นเป็นจำนวนหมื่นแสนอย่างรวดเร็ว พร้อมกันนั้นบรรดาเจ้าที่ดินจากแดนเจียงตงทั้ง 8 เมืองที่ประสบความเสียหายจากการเกณฑ์แรงงานครั้งนี้ ก็ฉวยโอกาสลุกฮือขึ้นเช่นเดียวกันราชสำนักจิ้นตะวันออกเห็นว่ากองกำลังเจียงตงแข็งกล้าขึ้น จึงยกกำลังทหารเข้าล้อมปราบ
จวบจนปีค.ศ. 410 จึงถูกกำจัดสิ้น การปราบปรามจลาจลครั้งนี้ ได้ทำให้กำลังทางทหารของราชวงศ์จิ้นตะวันออกอ่อนโทรมลงอย่างมาก เหิงเซวียน ที่คุมกำลังอยู่ตอนกลางของลำน้ำฉางเจียงจึงฉวยโอกาสบุกเข้าเมืองหลวงเจี้ยนคัง ปลดฮ่องเต้จิ้นอันตี้สังหารซือหม่าเต้าจื่อและหยวนเสี่ยนสองพ่อลูก สถาปนาตนเองขึ้นเป็นฮ่องเต้ ขณะนั้นกลุ่มตระกูลใหญ่ที่เคยให้การสนับสนุนต่อราชสำนักจิ้นตะวันออกอยู่ในสภาพเสื่อมโทรม หนึ่งเดียวที่สามารถเข้าต่อกรกับหวนเซวียนได้มีเพียงหลิวอี้ว์ที่มีกำลังเข้มแข็งขึ้นจากผลงานปราบแคว้นโฮ่วเอี้ยนและโฮ่วฉินจากทางเหนือ รวมดินแดนภาคใต้ที่สูญเสียไปกลับเป็นปึกแผ่นอีกครั้ง
ปี 418 หลิวอี้ว์ ระดมกำลังปราบหวนเซวียนแตกพ่ายไป จากนั้น ตั้งซือหม่าเต๋อเหวินขึ้นเป็นกษัตริย์ คืนบัลลังก์ให้กับจิ้นตะวันออก
ปี 420 หลิวอี้ว์ บีบให้ฮ่องเต้สละราชย์ ประกาศสถาปนารัฐซ่ง แล้วตั้งตนขึ้นเป็นฮ่องเต้ มีพระนามว่า ซ่งอู่ตี้ เป็นอันสิ้นสุดราชวงศ์จิ้นตะวันออกเนื่องจากราชวงศ์จิ้นตะวันออกย้ายเมืองหลวงมายังเจียงหนันทางตอนใต้ เปิดโอกาสให้บรรดานักปราชญ์ผู้มีความรู้จำนวนมากเดินทางอพยพมาด้วย ทำให้เกิดปฏิสัมพันธ์กับคนทางใต้มากขึ้น เกิดการหลอมรวมทางวัฒนธรรมและสังคมประเพณี รวมทั้งงานฝีมือของทางเหนือและใต้ก็มีการผสมผสานกลมกลืนกัน ทำให้งานฝีมือในยุคจิ้นตะวันออกมีความก้าวหน้าก้าวใหญ่ นอกจากนี้ นับแต่ราชวงศ์วุ่ย ของโจโฉจากยุคสามก๊กเป็นต้นมา ประเทศจีนได้มีวิวัฒนาการด้านตัวอักษรอย่างก้าวกระโดด เมื่อถึงยุคจิ้นตะวันออก จึงกำเนิดปราชญ์ กวีและนักเขียนพู่กันจีนที่มีชื่อมากมาย อาทิ หวังซีจือ เซี่ยหลิงยุ่นว์  เถาหยวนหมิง  เป็นต้น ได้มีการปฏิรูปรูปแบบการเขียนกาพย์กลอนครั้งใหญ่ วางรากฐานให้กับการวิวัฒนาการสู่ยุคทองของวรรณคดีจีนในสมัยราชวงศ์สุยและถังในเวลาต่อมา
แคว้นกาตาลุญญา
กาตาลุญญา (Catalunya; Cataluña) หรือ กาตาลุญญอ (อารัน: Catalonha) เป็นภูมิภาคหนึ่งทางทิศตะวันออกเฉียงเหนือสุดของคาบสมุทรไอบีเรีย ภายใต้รัฐธรรมนูญสเปน กาตาลุญญาได้รับการกำหนดให้เป็น "ชาติทางประวัติศาสตร์" (historical nationality) ตามธรรมนูญการปกครองตนเองของแคว้น กาตาลุญญาประกอบด้วยจังหวัด 4 จังหวัด ได้แก่ บาร์เซโลนา, ฌิโรนา, แยย์ดา และตาร์ราโกนา เมืองหลักและเมืองใหญ่ที่สุดในแคว้นคือบาร์เซโลนา ซึ่งเป็นเมืองใหญ่อันดับสองของประเทศสเปน (รองจากมาดริด) และเป็นแกนของเขตเมืองที่ใหญ่ที่สุดแห่งหนึ่งในสหภาพยุโรป
แคว้นกาตาลุญญามีอาณาเขตจรดประเทศฝรั่งเศสและประเทศอันดอร์ราทางทิศเหนือ จรดทะเลเมดิเตอร์เรเนียนทางทิศตะวันออก จรดแคว้นบาเลนเซียและแคว้นอารากอนของประเทศสเปนทางทิศใต้และทิศตะวันตกตามลำดับ พื้นที่ของแคว้นครอบคลุมพื้นที่ส่วนใหญ่ของราชรัฐกาตาลุญญาในอดีต (ส่วนที่เหลือกลายเป็นส่วนหนึ่งของฝรั่งเศสในปัจจุบัน) ภาษาราชการของแคว้นได้แก่ภาษากาตาลา ภาษาสเปน และภาษาอารัน (ภาษาถิ่นภาษาหนึ่งของภาษาอุตซิตา)
ในปลายคริสต์ศตวรรษที่ 8 อาณาจักรของชาวแฟรงก์ได้สถาปนาอาณาจักรเคานต์ขึ้นหลายแห่งในบริเวณภูมิภาคชายแดนฮิสปาเนียและภูมิภาคชายแดนกอเทียเพื่อให้เป็นหน้าด่านป้องกันการรุกรานของชาวมุสลิม ต่อมาบรรดาอาณาจักรเคานต์ที่อยู่ทางทิศตะวันออกของภูมิภาคชายแดนทั้งสองได้รวมกันเป็นดินแดนเดียวภายใต้การปกครองของเคานต์แห่งบาร์เซโลนาซึ่งเป็นข้า (ในระบบเจ้าขุนมูลนาย) ขึ้นกับอาณาจักรชาวแฟรงก์ และต่อมาจะมีชื่อเรียกว่า "กาตาลุญญา" ในปี ค.ศ. 1137 กาตาลุญญาและราชอาณาจักรอารากอนได้รวมตัวกันเป็นราชบัลลังก์อารากอนผ่านการอภิเษกสมรสของผู้ปกครองดินแดนทั้งสอง กาตาลุญญากลายเป็นฐานหลักสำหรับการขยายอำนาจทางทะเลของอารากอนในแถบเมดิเตอร์เรเนียน วรรณกรรมกาตาลาเฟื่องฟูในยุคกลางตอนปลาย ระหว่างปี ค.ศ. 1469–1516 กษัตริย์แห่งราชบัลลังก์อารากอนและสมเด็จพระราชินีนาถแห่งราชบัลลังก์กัสติยาได้อภิเษกสมรสและปกครองอาณาจักรทั้งสองร่วมกัน ทั้งนี้ กัสติยาและอารากอน (ซึ่งรวมกาตาลุญญาไว้ด้วย) ยังคงสถาบัน หน่วยงานนิติบัญญัติ และกฎหมายต่าง ๆ ของตนเองไว้ต่างหาก
ในคริสต์ศตวรรษที่ 19 กาตาลุญญาได้รับผลกระทบอย่างรุนแรงจากสงครามนโปเลียนและสงครามการ์ลิสต์ แต่ในครึ่งหลังของศตวรรษก็มีการพัฒนาอุตสาหกรรม เมื่อเศรษฐกิจเติบโตขึ้นจากการขยายตัวของอุตสาหกรรม จึงเกิดกระแสการฟื้นฟูวัฒนธรรมกาตาลาร่วมกับกระแสชาตินิยม ในขณะเดียวกันก็เกิดขบวนการแรงงานขึ้นมาหลายกลุ่ม และด้วยการกลับมาของระบอบประชาธิปไตยในสมัยสาธารณรัฐสเปนที่ 2 (ค.ศ. 1931–1939) ทบวงการปกครองกาตาลุญญาก็ได้รับการฟื้นฟูในฐานะฝ่ายบริหารของแคว้นปกครองตนเอง หลังสงครามกลางเมืองสเปน รัฐบาลเผด็จการของฟรันซิสโก ฟรังโก ได้ออกมาตรการกดขี่หลายประการ สถาบันต่าง ๆ ของกาตาลุญญาถูกล้มล้าง มีการสั่งห้ามใช้ภาษากาตาลาเป็นภาษาราชการของแคว้นอีกครั้ง จากคริสต์ทศวรรษ 1950 จนถึงต้นคริสต์ทศวรรษ 1970 กาตาลุญญามีความเติบโตทางเศรษฐกิจอย่างรวดเร็ว จึงดึงดูดแรงงานจำนวนมากจากทั่วประเทศสเปนให้เข้ามาทำมาหากิน ทำให้บาร์เซโลนากลายเป็นเขตมหานครอุตสาหกรรมที่ใหญ่ที่สุดแห่งหนึ่งในยุโรปและส่งผลให้กาตาลุญญากลายเป็นแหล่งท่องเที่ยวที่สำคัญ นับตั้งแต่สมัยการเปลี่ยนผ่านสู่ประชาธิปไตยของสเปน (ค.ศ. 1975–1982) เป็นต้นมา กาตาลุญญาได้รับอิสระทางการเมืองและวัฒนธรรมกลับคืนมาบางส่วน และเป็นแคว้นที่มีพลวัตทางเศรษฐกิจมากที่สุดแคว้นหนึ่งของสเปนในปัจจุบัน
ในคริสต์ทศวรรษ 2010 มีเสียงสนับสนุนเอกราชของกาตาลุญญามากขึ้น เมื่อวันที่ 27 ตุลาคม ค.ศ. 2017 สภานิติบัญญัติกาตาลุญญาประกาศเอกราชฝ่ายเดียวจากสเปนหลังการลงประชามติที่ถูกคัดค้าน วุฒิสภาสเปนจึงมีมติเห็นชอบให้รัฐบาลสเปนใช้มาตรการเข้าปกครองกาตาลุญญาโดยตรง โดยปลดผู้บริหารกาตาลุญญาทั้งคณะออกจากตำแหน่งและกำหนดให้มีการเลือกตั้งระดับแคว้นแบบกะทันหันในวันที่ 21 ธันวาคม เมื่อวันที่ 2 พฤศจิกายน ปีเดียวกัน ศาลสูงสุดสเปนสั่งคุมขังอดีตผู้บริหารแคว้น 7 คน ในข้อหากบฏและใช้งบประมาณรัฐในทางมิชอบ ในขณะที่ผู้บริหารคนอื่น ๆ รวมถึงการ์ลัส ปุดจ์ดาโมน (ประธานฝ่ายบริหารแคว้นในขณะนั้น) ได้ลี้ภัยไปยังประเทศอื่น ๆ ในยุโรป (เช่น เบลเยียม ในกรณีของปุดจ์ดาโมน)
นิรุกติศาสตร์
ชื่อของกาตาโลเนีย (ละตินยุคกลาง สะกดว่า Cathalaunia); Catalunya, สะกดว่า Cathalonia — ได้เริ่มใช้สำหรับบ้านเกิดของชาวกาตาลัน (คาตาลาเนนส์) ในช่วงปลายคริสต์ศตวรรษที่ 11 และเคยถูกใช้ก่อนหน้านี้เพื่ออ้างอิงอาณาเขตกับกลุ่มมณฑลที่ประกอบด้วย ภูมิภาคชายแดนฮิสปาเนีย และภูมิภาคชายแดนโกเธีย ภายใต้การควบคุมของเคานต์แห่งบาร์เซโลนาและรัชทาญาติของเขา ที่มาของชื่อ "กาตาลุญญา" อาจมีการตีความที่หลากหลายเนื่องจากขาดหลักฐาน
รายชื่อท่าอากาศยานในประเทศเกาหลีเหนือ
นี่คือรายชื่อท่าอากาศยานใน สาธารณรัฐประชาธิปไตยประชาชนเกาหลี หรือประเทศเกาหลีเหนือ ปัจจุบันมีท่าอากาศยาน 78 แห่งที่ใช้งานได้
สายการบินประจำชาติ แอร์โครยอ ได้เข้าร่วม IATA ในปลายคริสต์ทศวรรษ 1990 และทางเกาหลีเหนือได้ประกาศว่าจะปรับปรุงท่าอากาศใหม่เพื่อรับรองในระดับนานาชาติ อย่างไรก็ตาม นอกจากท่าอากาศยานนานาชาติเปียงยางซูนันแล้ว ท่าอากาศยานส่วนใหญ่ไม่สามารถใช้งานได้เต็มประสิทธิภาพ และยังถูกใช้งานในด้านการทหารอีกด้วย
รันเวย์บนทางหลวง
รันเวย์บนทางหลวง ใช้สำหรับจอดเครื่องบินที่มีเหตุฉุกเฉิน นี่คือรายชื่อทางหลวงที่มีรันเวย์
อะเลคเซย์ กูโรแพทกิน
พลเอก อะเลคเซย์ นีโคลายวิช กูโรแพทกิน (Алексе́й Никола́евич Куропа́ткин) เป็นรัฐมนตรีว่าการกระทรวงการสงครามของจักรวรรดิรัสเซีย ระหว่าง ค.ศ. 1898-1904 เขาเป็นบุคคลที่รับผิดชอบต่อความพ่ายแพ้ของรัสเซียในสงครามรัสเซีย-ญี่ปุ่น โดยเฉพาะอย่างยิ่งในยุทธการมุกเดนและยุทธการเหลียวหยาง
ก่อนจะเกิดสงครามกับญี่ปุ่น ภายหลังกูโรแพทกินได้ไปเยือนและพูดคุยกับทางญี่ปุ่นในปี 1903 เขามีความเห็นว่ารัสเซียไม่ควรใช้กำลังทางทหารต่อญี่ปุ่นในการแก้ปัญหาข้อขัดแย้ง และเขาต่อต้านนโยบายต่างประเทศของนายเบโซรบราซอฟ ที่ปรึกษาด้านการเมือง อย่างไรก็ตาม ในที่สุดสงครามก็อุบัติขึ้นโดยที่ญี่ปุ่นเป็นฝ่ายเริ่ม นโยบายด้านสงครามของเขา คือให้ยื้อเวลาและหลีกเลี่ยงความสูญเสียให้ได้มากที่สุดจนกว่าทางรถไฟสายทรานส์-ไซบีเรียจะก่อสร้างแล้วเสร็จ ซึ่งหากแล้วเสร็จจะช่วยส่งกำลังและยุทธปัจจัยแก่กองทัพตะวันออกได้อย่างสะดวกและรวดเร็ว อย่างไรก็ตาม ความพ่ายแพ้ในศึกต่างๆที่เกิดขึ้นก็ทำให้เขาเริ่มไขว้เขวและมีความไม่มั่นใจในการสั่งการเกิดขึ้น ซึ่งนักวิเคราะห์ชี้ว่า จุดนี้เป็นส่วนหนึ่งที่ทำให้รัสเซียพ่ายแพ้อย่างสิ้นท่า
ภายหลังรัสเซียพ่ายแพ้ที่ใหญ่หลวงในยุทธการมุกเดน กูโรแพทกินก็ถูกปลดและส่งต่อตำแหน่งรัฐมนตรีว่าการสงครามให้แก่ พลเอก นีโคไล ลีเนวิช อดีตผู้บัญชาการกองพลที่ 1 ประจำแมนจูเรีย
ภายหลังสงครามรัสเซีย-ญี่ปุ่น สิ่นสุดลง ในปี 1906 เขาก็ได้เข้าเป็นหนึ่งในคณะอภิรัฐมนตรี แต่ดำรงตำแหน่งได้เพียงราวหนึ่งปีเขาก็ลาออก
กู๋หว่าไจ๋ 2 มังกรฟัดโลก
กู๋หว่าไจ๋ 2 มังกรฟัดโลก (Young and Dangerous 2, ) เป็นภาพยนตร์ฮ่องกงที่ออกฉายในปี ค.ศ. 1996 ภาพยนตร์เรื่องนี้กำกับโดย หลิว เหว่ยเฉียง ภาพยนตร์เรื่องนี้เป็นภาพยนตร์ลำดับที่ 2 ของ ภาพยนตร์ชุด กู๋หว่าไจ๋ ซึ่งภาพยนตร์เป็นภาคต่อเนื่องมาจาก ภาพยนตร์ภาคแรก และมีภาคสามต่ออีกคือ Young and Dangerous 3
เนื้อเรื่อง
ภาพยนตร์เรื่องนี้เล่าเรื่องหลังจาก เฉินห้าวหนาน และเพื่อน ๆ กลับมาครองความยิ่งใหญ่ในแก๊ง "หงซิ่ง" ได้สำเร็จ หนังแบ่งเรื่องราวออกเป็นสองส่วน ช่วงแรกเล่าเรื่องถึงวีรกรรมของ "ไก่ป่า" ตัวละครนักเลงอารมณ์ร้อนที่สวมบทบทโดย เฉินเสี่ยวชุน ระหว่างไปใช้ชีวิตอยู่ที่ไต้หวัน
ส่วนครึ่งหลังว่าด้วยการขึ้นสู่อำนาจของ ห้าวหนาน ในเขตถงหลอวาน ย่านที่ลูกพี่เก่าของเขาเคยครองอยู่ โดยมีคู่แข่งคือ "ต้าเฟย" ขาใหญ่อีกคนของแก๊ง แต่ศัตรูตัวสำคัญในภาคนี้กลับเป็นคนนอกอย่างแก๊งซานหลัว จากไต้หวัน ที่อาศัย"ไก่ป่า"เป็นเครื่องมือในการบุกฮ่องกง และแย่งชิงตำแหน่งในแก๊งกันเองด้วย
งานสร้าง
อีกสิ่งหนึ่งที่คนเขียนบท และผู้กำกับตัดสินใจครั้งสำคัญในหนังภาคนี้ก็คือ การมอบบทเด่นให้กับตัวละคร "ไก่ป่า" ที่ใคร ๆ ก็ประทับใจในหนัง จนแทบจะกลายเป็นพระเอกของเรื่องอีกคน
ยังมีการแนะนำตัวละครใหม่ ๆ อีกจำนวนหนึ่ง แต่ที่โดดเด่นที่สุดก็คงจะเป็นใครไปไม่ได้นอกจาก "ต้าเฟย" ที่ หวงซิวเซิน ขโมยซีนได้ด้วยลีลาการแสดงอันแพรวพราวกับการสวมบทบาทตัวละครนักเลง "ซกม๊ก" ที่มีเอกลักษณ์อยู่ตรงการชอบแคะขี้มูก บุคลิกโผงผาง, ปากไว, ใจเร็ว เหมือนจะ "กระจอก" แต่ก็เท่จนกลายเป็นขวัญใจของคนดูได้ดีอีกอีกคน
แพร์
แพร์ (European Pear; ) เป็นผลไม้เมืองหนาวในสกุลสาลี่ มีถิ่นกำเนิดในยุโรป โดยมีหลักฐานทางโบราณคดีระบุว่าได้มีการนำแพร์ที่เป็นพืชป่ามาปลูกเป็นพืชสวน จากหลักฐานในยุโรปสมัยยุคหินใหม่และยุคบรอนซ์ การปลูกแพร์มีบันทึกในเอกสารของกรีกโบราณและจักรวรรดิโรมัน เป็นไม้ยืนต้น ใบรูปไข่ ผิวใบเรียบ กลีบดอก 5 กลีบ ขนาดผลใกล้เคียงกับแอปเปิล เปลือกบาง สุกแล้วเนื้อนิ่มมาก ฉ่ำน้ำ รสชาติหวานอมเปรี้ยวและหวานหอม เป็นพืชคนละสปีชีส์กับสาลี่ แพร์เองแบ่งได้เป็นหลายพันธุ์ แต่พันธุ์ที่นิยมในตลาดมากที่สุดคือ Williams pear หรือเรียกว่า Bartlett ในสหรัฐและแคนาดา
การใช้ประโยชน์
เนื้อลูกแพร์ไม่แข็งเท่าเนื้อแอปเปิล นอกจากบริโภคเป็นผลไม้แล้ว แพร์ยังนำไปแปรรูปได้โดยการเชื่อม แช่อิ่ม ตากแห้ง บรรจุกระป๋อง ใช้ทำของหวาน เช่น พาย น้ำผลไม้จากลูกแพร์ที่นำไปหมักเรียก เพอร์รี (perry)
มูลนิธิโดรสอส
มูลนิธิโดรสอส (Drosos-Stiftung) เป็นองค์กรการกุศลที่ก่อตั้งขึ้นในปี 2003 ในเมืองซูริคที่ตั้งขึ้นเพือการศึกษา เกี่ยวกับการโภชนาการและสุขภาพในพื้นที่ยากจนและการคุ้มครองสิ่งแวดล้อมและภูมิอากาศ องค์กรนี้เกิดข้นได้ด้วยทุนส่วนตัว
ผู้บริหารสุงสุดของมูลนิธิคือคณะผู้จัดการมรดก เป็นผู้รับผิดชอบในการตัดสินใจท่สำคัญ สมาชิกผู้จัดการมรดกได้แก่ ดร. Stefan Kraft, Markus E. Kronauer, ดร. Franz von Däniken (อดีตรัฐมนตรีช่วยว่าการกระทรวงต่างประเทศของสวิตเซอร์แลนด์) และยังเป็นผู้บริหารของมูลนิธิด้วย
กระโดดค้ำถ่อ
กีฬากระโดดค้ำ (Pole vaulting) เป็นกีฬาลู่และลานประเภทหนึ่ง ที่ผู้เล่นจะใช้ไม้ค้ำที่มีลักษณะยาวและโค้งงอได้ (ปัจจุบันมักทำจาก ไฟเบอร์กลาส หรือ คาร์บอนไฟเบอร์) วิ่งแล้วกระโดดค้ำให้พ้นราว มีการแข่งขันในโอลิมปิกตั้งแต่ปี ค.ศ. 1896 สำหรับผู้ชาย และตั้งแต่ปี ค.ศ. 2000 สำหรับผู้หญิง
กีฬาประเภทนี้ถือเป็นหนึ่งใน 4 ประเภทกีฬาที่สำคัญของกรีฑา ร่วมไปกับกีฬากระโดดสูง กระโดดไกล และเขย่งก้าวกระโดด ผู้เข้าแข่งขันกีฬาประเภทนี้หลายคนมักมีพื้นฐานทางด้านยิมนาสติกส์ ตัวอย่างเช่นเจ้าของสถิติโลก เยเลนา อิซินบาเยวา และไบรอัน สเติร์นเบิร์ก ที่สะท้อนให้เห็นถึงลักษณะทางกายภาพของกีฬาที่คล้าย ๆ กัน
โครูนาเช็ก
โครูนาเช็ก เป็นสกุลเงินของประเทศเช็กเกีย อักษรย่อตามรหัส ISO 4217 คือ CZK ใน
1 โครูนาประกอบด้วย 100 ฮาเลรู เหรียญประกอบด้วยเหรียญ 50 ฮาเลรู, 1, 2, 5, 10, 20 และ 50 โครูนา (สำหรับ 20 โครูนา นิยมใช้เหรียญมากกว่า และสำหรับ 50 โครูนา นิยมใช้ธนบัตรมากกว่า) ธนบัตรประกอบด้วยธนบัตร 20, 50, 100, 200, 500, 1000, 2000 และ 5000 โครูนา
อัตราแลกเปลี่ยน
ในวันที่ 1 กันยายน 2553 อัตรแลกเปลี่ยนคือ
ยูโกะ โองูระ
ประวัติ
เธอเข้าสู่วงการบันเทิงตั้งแต่ ค.ศ. 2001 ยูโกะเป็นที่รู้จักนอกประเทศญี่ปุ่นจากเพลง "Onna no Ko Otoko no Ko ♡" (オンナのコ♡オトコのコ, "Girls ♡ Boys") ซึ่งปรากฏเป็นเพลงจบของอนิเมะสกูลรัมเบิ้ล สูตรรักฉบับนักเรียน ยูโกะยังมีชื่อเสียงในฐานะนางแบบที่ได้รับความนิยมในประเทศญี่ปุ่น ในปี ค.ศ. 2010 เธอได้รับการเสนอชื่อให้เป็น "หนึ่งใน 7 ไอดอลญี่ปุ่นที่น่ารักที่สุด" โดยนิตยสารเอฟเอชเอ็มฉบับประเทศไทย
เมื่อวันที่ 10 ตุลาคม ค.ศ. 2011 ยูโกะประกาศว่าเธอแต่งงานกับ อิซาโอะ คิกูจิ ที่ฮาวาย สหรัฐอเมริกา
ฌ็อง-ตอมา อารีกี เดอ กาซานอวา
ฌ็อง-ตอมา อารีกี เดอ กาซานอวา (Jean-Thomas Arrighi de Casanova) หรือที่บางแหล่งระบุชื่อว่า ฌ็อง-ตูแซ็ง อารีกี เดอ กาซานอวา (Jean-Toussaint Arrighi de Casanova; เกิดวันที่ 8 มีนาคม ค.ศ. 1778 ในกอร์เต; เสียชีวิตวันที่ 22 มีนาคม ค.ศ. 1853 ในปารีส) เป็นนักการทูตและทหารฝรั่งเศสในสงครามปฏิวัติฝรั่งเศสและสงครามนโปเลียน ในปลายคริสต์ทศวรรษ 1840 อารีกีเข้าไปมีส่วนร่วมในการเมืองและได้รับเลือกเป็นสมาชิกสภาผู้แทนราษฎรและสมาชิกวุฒิสภาในรัฐสภาฝรั่งเศส เขาเป็นญาติเขยของนโปเลียน โบนาปาร์ต
ชีวิตทหาร
อารีกีเกิดที่เมืองกอร์เตบนเกาะคอร์ซิกา เข้าเรียนในโรงเรียนทหารที่เมืองเรอแบใน ค.ศ. 1787 และเข้าเรียนในมหาวิทยาลัยที่เมืองปีซาก่อนจะกลับสู่คอร์ซิกาใน ค.ศ. 1796 อารีกีเป็นสามีของลูกพี่ลูกน้องคนหนึ่งของนโปเลียน โบนาปาร์ต เขาได้รับตำแหน่งร้อยโทในกองทัพอิตาลีของฝรั่งเศสและได้ติดตามนโปเลียนโดยตรง ต่อมาเขาได้เป็นเลขานุการสถานอัครราชทูตฝรั่งเศสในโรมในขณะที่โฌแซ็ฟ โบนาปาร์ตดำรงตำแหน่งอัครราชทูตที่นั่น จากนั้นเขาได้กลับสู่ชีวิตทหารโดยร่วมรบกับนโปเลียนในการรบที่อิยิปต์ ได้รับบาดเจ็บในยุทธการที่อัศศอลฮียะฮ์ มีส่วนร่วมในการโอบล้อมเมืองจัฟฟาและเอเคอร์ และได้รับการเลื่อนตำแหน่งเป็นร้อยเอก ระหว่างการล้อมเมืองเอเคอร์ กระสุนปืนลูกหนึ่งเฉี่ยวหมวกนโปเลียนไปถูกอารีกีเข้าที่ลำคอและตัดหลอดเลือดแดง ศัลยแพทย์ดอมีนิก ฌ็อง ลาแร เชื่อว่าบาดแผลนั้นร้ายแรงถึงตาย ถึงกระนั้นก็ดูแลรักษาอารีกีและช่วยชีวิตเขาไว้ได้ อารีกีกลับสู่ฝรั่งเศสและร่วมรบในยุทธการที่มาเรงโก
เมื่อนโปเลียนได้ขึ้นเป็นจักรพรรดิแห่งฝรั่งเศส อารีกีได้รับตำแหน่งเป็นนายพลทหารม้า อารีกีได้เข้ารบในหลายสมรภูมิ เช่น ยุทธการที่อัสเพิร์น-เอ็สลิง, ยุทธการที่วากรัม เป็นต้น
ในช่วงสงครามสหสัมพันธมิตรครั้งที่หก นโปเลียนพ่ายแพ้และถูกกองทัพพันธมิตรโจมตีสวนกลับ ในยุทธการที่แฟร์-ช็องเปอนวซ เขาได้ร่วมทัพกับจอมพล โอกุสต์ เดอ มาร์มง แต่เนื่องจากกองทัพสหสัมพันธมิตรมีมาก ทำให้ต้องถอยร่นและร่วมมือกับจอมพลฝรั่งเศสคนอื่น ๆ เพื่อทำการปกป้องกรุงปารีส
หลังสงครามนโปเลียน
ใน ค.ศ. 1849 อารีกีได้ดำรงตำแหน่งผู้แทนราษฎรจากเกาะคอร์ซิกาในสภาผู้แทนราษฎรฝรั่งเศสและต่อมาได้รับเลือกเป็นสมาชิกวุฒิสภา ตำแหน่งสุดท้ายของเขาคือผู้บัญชาการออแตลเดแซ็งวาลีด
การยกย่อง
ชื่อของเขาปรากฏในประตูชัยกรุงปารีส เขาได้รับเหรียญกล้าหาญเลฌียงดอเนอร์และเหรียญอิสริยาภรณ์แห่งรูเนียน ทางด้านบาวาเรียได้ให้เหรียญกล้าหาญแห่งมัคส์ โยเซ็ฟ เพื่อเป็นการเชิดชูเกียรติยศของเขา
กีฬาแห่งชาติ ครั้งที่ 23
ชนิดกีฬาที่ใช้ในการแข่งขัน
• กรีฑา
• บาสเกตบอล
• มวยสากลสมัครเล่น
• จักรยาน
• ฟุตบอล
• เทนนิส
• ตะกร้อ
• * เซปักตะกร้อ
• * ตะกร้อลอดห่วง
• ยิงปืน
• เทเบิลเทนนิส
• วอลเลย์บอล
• ยูโด
• ยกน้ำหนัก
• ยิมนาสติก
• โบว์ลิ่ง
• เปตอง
• สนุกเกอร์
พรรคไทยสร้างสรรค์ (พ.ศ. 2564)
พรรคไทยสร้างสรรค์ ( ชื่อย่อ:ท.ส.ส.) เป็นพรรคการเมืองไทยที่จดทะเบียนก่อตั้งเป็นลำดับที่ 15/2564 เมื่อวันจันทร์ที่ 25 ตุลาคม พ.ศ. 2564 มีนาย ธำรง เรืองธุระกิจ และนางสาว ญาณิศา จันทร์เรือง เป็นหัวหน้าพรรคและเลขาธิการพรรค โดยมีที่ทำการพรรคตามที่ระบุไว้อยู่ที่เลขที่ 357 ถนนสุโขทัย แขวงสวนจิตรลดา เขตดุสิต กรุงเทพฯ ซึ่งเคยถูกใช้เป็นที่ทำการของ พรรคชาติพัฒนา ก่อนจะย้ายที่ทำการพรรคไปอยู่ที่ จังหวัดนครราชสีมา
โดยมีกระแสข่าวว่ามีบุคคลในรัฐบาลจัดตั้งพรรคไทยสร้างสรรค์เพื่อเป็นพรรคสำรองไว้สู้ศึกการเลือกตั้งและชู พลเอก ประยุทธ์ จันทร์โอชา เป็นแคนดิเดตนายกรัฐมนตรีของพรรคแต่ พลเอกประยุทธ์ และฝ่ายรัฐบาลก็ได้ออกมาปฏิเสธ แต่ในเวลาต่อมาก็ได้ปรากฏชื่อของ ณัฏฐพล ทีปสุวรรณ อดีต รัฐมนตรีว่าการกระทรวงศึกษาธิการ เข้ามาพยายามเซ็ตอัพพรรคไทยสร้างสรรค์
ชุดปัจจุบัน (25 ตุลาคม 2564 - ปัจจุบัน)
คณะกรรมการบริหารพรรคชุดก่อตั้งพรรคจำนวน 10 คนประกอบด้วย
อากิ โฮชิโนะ
อากิ โฮชิโนะ ; เกิด 14 มีนาคม พ.ศ. 2520) เป็นดารานักแสดงไอดอลชาวญี่ปุ่น
เธอสมรสกับโคเซ มิอูระ นักกีฬาจ๊อกกี้ เมื่อวันที่ 25 กันยายน พ.ศ. 2554
เขตเศรษฐกิจจำเพาะท่าแขก
เขตเศรษฐกิจจำเพาะท่าแขก (ເຂດເສດຖະກິດສະເພາະທ່າແຂກ; Thakhek specific economic zone "TSEZ") ตั้งอยู่บริเวณใกล้สะพานมิตรภาพ 3 (นครพนม-คำม่วน) ชื่งมีเนื้อที่ 1,035 ha หรือ 6,468.75 ไร่ โครงการนี้จะสามารถรองรับการลงทุนทั้งนิติบุคคล  ภายในประเทศ และต่างประเทศ ชื่งจะถูกให้พัฒนาให้เป็นเมืองที่ทันสมัย ที่ประกอบด้วยสำนักงาน องค์กร ระบบสาธารณสุข การค้า โรงแรม ศูนย์ประชุม ที่พัก โลจิสติกส์ และ การบริการต่างๆ
ซัมมอนเนอร์มาสเตอร์
ซัมมอนเนอร์มาสเตอร์ (Summoner Master) เป็นการ์ดเกมรูปแบบใหม่ที่ผลิตในประเทศไทย โดยทีมงานฟีโนมีน่อนปาร์ตี้ ของบริษัท ซานโตนีโน่ จำกัด ซึ่งคิดค้น และสร้างสรรค์ระบบโดยคนไทยทั้งหมด แต่ในขณะเดียวกันก็สร้างสรรค์เอกลักษณ์อันแปลกใหม่ไม่เหมือนใคร โดยให้ผู้เล่นรับบทเป็นเจ้าแห่งมนต์อสูร (Summoner = นักใช้มนต์อสูร, Master = หัวหน้า ผู้เชี่ยวชาญ) และมีเวทมนตร์คอยเป็นตัวเสริมและพลิกสถานการณ์ การเล่นจะมีความหลากหลายมาก เพราะผู้เล่นสามารถจัดกองการ์ดมาเองตามแต่รูปแบบที่ชอบของแต่ละคนได้ เพื่อนำไปใช้ในการเล่นตามความคิดสร้างสรรค์ของแต่ละคน
ซัมมอนเนอร์มาสเตอร์ เป็น Trading Card Game เช่นเดียวกับการ์ดเกมอื่น ๆ ที่มีในท้องตลาด โดยมีจุดประสงค์ในการใช้เล่นเพื่อความบันเทิง เป็นเกมที่เน้นการวางแผน สร้างกลยุทธ์ในการเล่น ฝึกสมอง พัฒนาความคิดสร้างสรรค์ ลักษณะการเล่นคล้ายหมากรุก แต่มีความละเอียดอ่อน และ ลึกซึ้งกว่ามาก ดังนั้นไม่ใช่การพนัน และ ทางบริษัทได้ห้ามนำเอาไปเล่นเป็นการพนันโดยเด็ดขาด ภาพวาดของการ์ดเหล่านี้เป็นผลงานของนักวาดชาวไทยทั้งสิ้น ภาพวาดบนการ์ดเหล่านั้นล้วนมีความสวยงาม และมีคุณค่าทางศิลปะ ควรค่ายิ่งแก่การสะสม เปรียบได้กับแสตมป์ และ ของสะสมอื่น ๆ ที่มีคุณค่าทางจิตใจมากกว่าที่จะเป็นเพียงแค่กระดาษธรรมดา  ตัวการ์ดมีทั้งรูปแบบภาษาไทย และ ภาษาอังกฤษ ซึ่งสามารถเป็นการช่วยฝึกภาษาอังกฤษได้ไปในตัว นอกจากนี้ ชื่อตัวละครหลาย ๆ ตัว หรือ ศัพท์ต่าง ๆ ในการ์ดล้วนมีที่มาจากตำนาน เทพนิยาย ตลอดจนเรื่องเล่าของชาติต่าง ๆ ที่เป็นการนำคุณค่าทางวรรณกรรมของชาติต่าง ๆ มาบรรจุไว้ในรูปแบบการ์ด  นอกจากจะมีเสน่ห์แล้ว ยังเป็นการกระตุ้นการเรียนรู้ได้อีกทางหนึ่งด้วย เป็นการเรียนรู้จากการละเล่น (Edutainment) ที่ให้ทั้งความบันเทิง และ สาระในเวลาเดียวกัน
ตัวการ์ดเกมไม่สามารถเล่นได้ด้วยลำพังคนเดียว จำเป็นต้องหาคนอื่นมาเล่นด้วยกันเป็นการส่งเสริมการเข้าสังคม การสร้างปฏิสัมพันธ์กันระหว่างบุคคล ไม่ว่าจะเป็นการเล่นด้วยกันในหมู่เพื่อนฝูง ญาติ พี่น้อง หรือ ตลอดจนบุคคลต่างอายุกัน ก็สามารถมาร่วมแชร์ ร่วมเล่นด้วยกันได้ โดยการสร้างสังคมร่วมกันได้ผ่านการ์ดเหล่านี้เป็นการส่งเสริมให้เด็กและเยาวชนได้มีการพัฒนาการทางสังคมมากขึ้น ให้รู้จักรู้แพ้ รู้ชนะ และมีน้ำใจเป็นนักกีฬา
ปัจจุบันตัวเกมส์ได้มีการเพิ่มฟอร์แมทการเล่นใหม่ที่เรียกว่า Summoner master New Era ขึ้นมาในปี 2022
ประเภทของการ์ด
การ์ดใน summoner master แบ่งออกได้เป็น 2 ประเภท ดังนี้
รูปแบบการ์ด
การ์ด Summoner Master สามารถแบ่งออกได้เป็น 3 แบบ คือ แบบซอง, แบบกล่องรวม 20 ซอง และแบบกล่อง Starter
รายชื่อการ์ดที่มีการผลิต ได้แก่:
รายชื่อของ Pre-Construction Deck ได้แก่: -Leo (Earth - Monster) -Pisces (Water - Dark - Monster - Evil) -Scorpio (Insect) -Aquarius (Water - Mage - Knight) -Cancer (Earth - Water - Monster) -Taurus (Fire - Monster) -Capricorn (Water - Monster) -Aries (Light - Monster) -Sagittarius (Light - Knight) -Gemini (Dancer - Musician) -Libra (Machine) -Virgo (Mage - Knight)
และมีการ์ดพิเศษที่ทางบริษัทไม่ได้จำหน่าย (เรียกว่า Promotion Card) คือ
เนื้อเรื่อง
ทางฟีโนมีนอน ปาร์ตี้ได้ร่างนวนิยายของ ซัมมอนเนอร์มาสเตอร์ เอาไว้แล้วกว่า 15 ภาค และในปัจจุบันมีออกมาสำเร็จแล้วคือ Episode 8 - 11 นิยายของซัมมอนเนอร์มาสเตอร์นี้จะถูกตีพิมพ์แต่ละตอนลงในนิตยสารไวเซอร์รายเดือน (ยกเว้นบางเดือนที่เป็นการแนะนำซองการ์ดใหม่ทั้งเล่ม) รวมทั้งสามารถอ่านนิยายได้จากช่องทาง Webboard อย่างเป็นทางการของบริษัทได้ที่นี่ http://www.stmagnusgame.com/webboard/viewforum.php?f=14
รายชื่อของนวนิยายซัมมอนเนอร์มาสเตอร์ที่เปิดเผยแล้ว ได้แก่:
นวนิยายอื่น ๆ เกี่ยวกับซัมมอนเนอร์มาสเตอร์ ได้แก่:
Episode 8 (Dividing of 4 Kingdoms)
เรื่องราวเกิดขึ้นในทวีปที่ชื่อว่า Merrisia ในทวีปนี้มีอาณาจักรอยู่ด้วยกัน 4 อาณาจักร (เดิมมีเพียงสาม เพราะว่าชนเผ่าแห่งฟูดินันยังไม่ได้รวมตัวกันอย่างแน่นแฟ้น) แต่ละอาณาจักรสื่อแทนถึงธาตุพื้นฐานทั้ง 4 อันได้แก่ ดิน น้ำ ลม ไฟ ซึ่งแต่ละอาณาจักรก็มีจุดเด่นและเอกลักษณ์ของตัวเองแตกต่างกันออกไปตามแต่อาณาจักรของตน นอกจากนี้เหตุการณ์ที่เกิดขึ้นนี้ยังสามารถเทียบได้กับเหตุการณ์ในโลกปัจจุบันได้อีกด้วย
เรื่องราวเริ่มต้นขึ้นจากการประกาศสงครามของจักรวรรดิศซาโลม (Zalom Empire) (เป็นตัวแทนของธาตุไฟ) จักรพรรดิซาดิน (Zadin) มีความคับแค้นริษยาต่อผู้คนในอาณาจักรอื่นที่ใช้ชีวิตอยู่อย่างสุขสบายและอุดมไปด้วยทรัพากรธรรมชาติมากมาย ด้วยการยุยงของเบลส เซจ (Blaze Sage) เมื่อจักรวรรดิซาโลมเข้าโจมตีอาณาจักรฟิเลเซีย (Felesia Kingdom) ดังนั้นอาณาจักรฟิเลเซียจึงต่อสู้กันเพื่อปกป้องอาณาจักรของตนเอง จนก่อเกิดขึ้นมาเป็นสงครามในที่สุด ผลกระทบของสงครามยังทอดยาวไปจนถึงชาวเผ่าฟูดินัน (Fudinun Tribes) และอาณาจักรแอนดิชอง(Annedisonge Kingdom) ด้วย ซึ่งในภายหลังชนเผ่าแห่งฟูดินันที่ต้องเผชิญกับภาวะสงครามจนต้องรวมตัวกันสร้างเป็นอาณาจักรใหม่ในภายหลัง จนมีฐานะเทียบเท่ากับอาณาจักรทั้งสาม
ถึงแม้ว่าจักรวรรดิซาโลมจะถูกมองว่าเป็นตัวร้ายในเรื่องนี้ก็ตาม แต่นั่นก็มีสาเหตุมาจากความยากจนข้นแค้นที่ผู้คนต้องประสบในแต่ละวัน พวกเขาทำไปทั้งหมดนี้เพียงเพื่อต้องการมีชีวิตรอด และมีชีวิตที่ดีขึ้นเท่านั้นเอง และแม้อาณาจักรแห่งไฟจะเป็นดังไฟที่ร้อนแรงที่เผาไหม้เสียทุกอย่างให้สิ้น ที่อาณาจักรแห่งนี้ก็ยังมีเจ้าชายองค์น้อยผู้มีจิตใจงดงาม ผู้พร้อมจะเผาไหม้ตัวเองเพื่อให้ชีวิตแก่ผู้อื่นเฉกเช่นดั่งดวงอาทิตย์
ภาพการ์ด
ภาพของการ์ดใน ซัมมอนเนอร์มาสเตอร์ วาดโดยนักวาดการ์ดชาวไทยทั้งหมด เป็นสัดส่วนความลงตัวกันระหว่างภาพแนวสมจริง (Realistic) กับภาพวาดแบบการ์ตูน (Cartoonish) เรียกได้ว่าเป็นโทนที่อยู่กึ่งกลางระหว่างการ์ดเกม เมจิกเดอะแกเธอริง กับ ยูกิโอ โทนและอารมณ์ของภาพมีออกมาหลากหลายตั้งแต่แนวสว่างสดใส อบอุ่น ดูผ่อนคลาย ไปจนถึงภาพแนวดุดัน รุนแรง ธีมหลักของภาพใน ซัมมอนเนอร์มาสเตอร์ เป็นธีมแบบแฟนตาซี หากแต่ก็เป็นสัดส่วนความผสมผสานที่ลงตัวระหว่างความเพ้อฝันแฟนตาซีแบบโบราณ กับแบบไซไฟทันสมัย
ซัมมอนเนอร์มาสเตอร์ ในสื่ออื่น ๆ
ภาพยนตร์แอนิเมชัน ซัมมอนเนอร์มาสเตอร์ ถูกสร้างขึ้นตามเนื้อเรื่องในฉบับนิยาย โดยมีคุณสินาด จตุรศรีพิทักษ์ นักวาดชั้นแนวหน้าคนหนึ่งของ ซัมมอนเนอร์มาสเตอร์ เป็นผู้รังสรรค์ผลงานชิ้นนี้ขึ้นมา ตัวแอนิเมชัน ตัวนี้เป็น 2D แอนิเมชัน แต่ก็มีการนำคอมพิวเตอร์กราฟิก มาใช้ประกอบในหลาย ๆ จุด โดยเฉพาะอย่างยิ่งการเสริมเข้ากับแบ็คกราวด์เบื้องหลัง ทำให้ภาพที่ออกมาโดยรวมดูมีมิติและความลึกมากกว่า 2D แอนิเมชันทั่วไป
ซัมมอนเนอร์มาสเตอร์ ได้ไปเปิดตัวที่งาน Gen Con so cal 2005 ซึ่งจัดขึ้นที่ แอนาไฮม์ คอนเวนชันเซนเตอร์ เมืองแอนาไฮม์ รัฐแคลิฟอร์เนีย ในวันที่ 17-20 พฤศจิกายน 2005-12-31 งาน Gen Con so Cal เป็นงานนิทรรศการรวมเกมประเภท เกมกระดาน แอนิเมชัน และ ฮอบบี้เกม ต่าง ๆ เป็นงานที่ค่ายเกมน้อยใหญ่ในอเมริกามาอัดแน่นอยู่ในงานนี้เพียงงานเดียว ซึ่งจำนวนบูทจากค่ายต่าง ๆ มีจำนวนสูงถึงกว่า 800 บูทเลยทีเดียว นอกจากนี้ในงานยังมีการแข่งชิงแชมป์การ์ดเกมจากค่ายต่าง ๆ การประกวดคอสเพลย์ การแสดง สัมมนา เสวนา และกิจกรรมที่น่าสนใจอื่น ๆ
ซัมมอนเนอร์มาสเตอร์ก้าวเข้าสู่โลกของเกมออนไลน์ ผ่านความร่วมมือของบริษัท เอเซียซอฟท์ และ เพลย์พอล โดยจำลองตัวเกมจากการเล่นการ์ดของจริงออกมา ให้นักเล่นการ์ดจากทั่วประเทศสามารถเล่นซัมมอนเนอร์มาสเตอร์ ที่บ้าน ผ่านหน้าจอคอมพิวเตอร์ได้ ปัจจุบันหยุดการพัฒนาแล้ว
การตอบรับ
ซัมมอนเนอร์มาสเตอร์ ได้รับการกล่าวว่าเป็นการ์ดเกมที่ได้รับความนิยมทั้งในและต่างประเทศถึง 16 ปี
แบร์รี ซีล
แอดเลอร์ เบร์รีแมน "แบร์รี" ซีล (16 กรกฏาคม ค.ศ. 1939 – 19 กุมภาพันธ์ ค.ศ. 1986) เป็นนักบินสายการบินพาณิชย์ที่กลายเป็นผู้ลักลอบขนส่งยาเสพติดรายใหญ่ให้กับแก๊งเมเดยิน เมื่อซีลถูกศาลตัดสินว่ามีความผิดในข้อหาลักลอบขนของผิดกฎหมาย เขาได้กลายเป็นผู้ให้ข้อมูลแก่กองอำนวยบังคับใช้กฏหมายยาเสพติดสหรัฐ (ดีอีเอ) และเป็นพยานในการไต่สวนคดียาเสพติดที่สำคัญหลายครั้ง เขาถูกสังหารในปี ค.ศ. 1986 โดยนักฆ่าที่แก๊งค้ายาจ้างวาน
อ่านเพิ่ม
บทความ
หนังสือ
ทางหลวงแผ่นดินหมายเลข 2247
ทางหลวงแผ่นดินหมายเลข 2247 สายจงโก–ปากช่อง เป็นถนนสายหนึ่งในจังหวัดลพบุรี จังหวัดสระบุรี และจังหวัดนครราชสีมา มีระยะทางทั้งหมด 66.483 กิโลเมตร แบ่งเส้นทางออกเป็น 2 ช่วง เส้นทางช่วงแรกเริ่มจากถนนสุรนารายณ์ (ทางหลวงแผ่นดินหมายเลข 205) ตำบลหนองรี อำเภอลำสนธิ จังหวัดลพบุรี ข้ามทางรถไฟสายชุมทางแก่งคอย–ชุมทางบัวใหญ่ จากนั้นจึงข้ามคลองลำสนธิเข้าสู่เส้นแบ่งเขตระหว่างตำบลซับสมบูรณ์ และตำบลนาโสม อำเภอชัยบาดาล ผ่านตำบลซับตะเคียน จากนั้นจึงกลับเข้าสู่เขตอำเภอลำสนธิอีกครั้ง ผ่านตำบลเขาน้อย สิ้นสุดเส้นทางช่วงแรกบนทางหลวงแผ่นดินหมายเลข 2256 ที่บ้านเขาน้อย โดยใช้เส้นทางร่วมกันเป็นระยะทางทั้งหมด 180 เมตร จึงเริ่มต้นเส้นทางช่วงที่ 2 จากนั้นจึงข้ามห้วยแห้งเข้าสู่เขตตำบลลำสมพุง อำเภอมวกเหล็ก จังหวัดสระบุรี ผ่านตำบลลำพญากลาง ตัดกับทางหลวงชนบท สบ.4005 ตัดกับทางหลวงแผ่นดินหมายเลข 2224 ที่บ้านซับน้อยเหนือ จากนั้นจึงข้ามคลองเข้าสู่เขตตำบลจันทึก อำเภอปากช่อง จังหวัดนครราชสีมา ข้ามทางรถไฟสายชุมทางแก่งคอย–ชุมทางถนนจิระ สิ้นสุดเส้นทางช่วงที่ 2 บนถนนมิตรภาพสายเก่า ตำบลปากช่อง เส้นทางในเขตจังหวัดลพบุรีและจังหวัดสระบุรีดูแลโดยแขวงทางหลวงลพบุรีที่ 2 (ลำนารายณ์) ส่วนเส้นทางในเขตจังหวัดนครราชสีมาดูแลโดยแขวงทางหลวงนครราชสีมาที่ 2
สุธาชัย ยิ้มประเสริฐ
รองศาสตราจารย์ ดร.สุธาชัย ยิ้มประเสริฐ (28 เมษายน พ.ศ. 2499 – 27 กันยายน พ.ศ. 2560) คือ อดีตนักวิชาการทางด้านประวัติศาสตร์ไทยสมัยใหม่ อดีตรองศาสตราจารย์ประจำภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย
ประวัติ
ต้นตระกูลเป็นจีนฮกเกี้ยน ใช้ชีวิตวัยเด็กที่ตลาดบางเลน อำเภอบางเลน จังหวัดนครปฐม เรียนหนังสือที่โรงเรียนบางเลน มีเพื่อนสมัยเด็กที่เป็นชาวบางเลนที่มีชื่อเสียงคือ วิมล ไทรนิ่มนวล ต่อมาเข้าศึกษาต่อที่โรงเรียนสวนกุหลาบวิทยาลัย เมื่อ พ.ศ. 2512 เป็นนักเรียนสวนกุหลาบรุ่น 88 ซึ่งมีเพื่อน เช่น หรินทร์ สุขวัฒน์, อุดม วิบูลเทพาชาติ, เสรี ดาราราช, ธำรงค์ ศิริปุณย์, ศักดิ์ชัย กาญจนาวิโรจน์กุล และ วีระ ธีรภัทรานนท์ เป็นต้น และที่มีบทบาททางการเมือง คือ อดุลย์ วันไชยธนวงศ์ อดีต ส.ส.แม่ฮ่องสอน สังกัด พรรคเพื่อไทย และ จุรินทร์ ลักษณวิศิษฏ์ ส.ส.พรรคประชาธิปัตย์ จากพังงา
เป็นหนึ่งในคนเดือนตุลา ในขณะเป็นนักศึกษาของมหาวิทยาลัยธรรมศาสตร์ได้เข้าร่วมในขบวนการนักศึกษา และร่วมชุมนุมในเหตุการณ์ 6 ตุลาคม พ.ศ. 2519 หลังเหตุการณ์ ได้เดินทางเข้าสู่เขตป่าเขาร่วมกับพรรคคอมมิวนิสต์แห่งประเทศไทย (พคท.) ในเขตจังหวัดสุราษฎร์ธานี มีชื่อจัดตั้งว่า "สหายสมพร" อยู่เขตเดียวกับ อมร อมรรัตนานนท์ หรือ สหายสกล สุวิทย์ วัดหนู หรือ สหายเชิด จาตุรนต์ คชสีห์ หรือ สหายสืบแสง และ ดร.สังศิต พิริยะรังสรรค์ หรือ สหายวีระ เป็นต้น
เมื่อเหตุการณ์ผ่อนคลายลง ได้ออกจากป่าแล้วเข้าศึกษาที่ภาควิชาประวัติศาสตร์ คณะสังคมศาสตร์ มหาวิทยาลัยศรีนครินทรวิโรฒ จนจบปริญญาตรี ในปี พ.ศ. 2524 ได้รางวัลเกียรตินิยม จากนั้น ได้ทำงานที่หนังสือพิมพ์มาตุภูมิ และสยามนิกร ร่วมสมัยกับ ทวีป แก่นทับทิม นักเขียน นักหนังสือพิมพ์ที่มีชื่อเสียงในระยะต่อมาหลายคน เช่น สำราญ รอดเพชร, ชัชรินทร์ ไชยวัฒน์, วุฒิพงษ์ หลักคำ, ศักดา แซ่เอียว (เซีย), นาตยา เชษฐโชติรส, พงษ์ศักดิ์ ศรีสด เป็นต้น นอกจากนี้ ยังทำหนังสือพิมพ์ไทยแลนด์ไทม์ ร่วมกับ ณัฐพัฒน์ บำรุงฤทธิ์, ปรีดี บุญซื่อ, อรรถวิบูลย์ ศรีสุวรนันท์, ผดุงศักดิ์ พื้นแสน, ต่อมา ได้เข้าเป็นผู้สื่อข่าวต่างประเทศของหนังสือพิมพ์บ้านเมือง ของ มานะ แพร่พันธุ์ ร่วมกับ กมล เข็มทอง และ ไพโรจน์ ทองมั่ง
พ.ศ. 2514 ได้ร่วมกับ ชาญ แก้วชูใส และ อินสอน บัวเขียว ฟื้นฟูพรรคสังคมประชาธิปไตย (พ.ศ. 2514) ซึ่งต่อมา เข้ารวมกับพรรคพลังใหม่ ตั้งเป็นพรรคพลังสังคมประชาธิปไตย มี ชัชวาลย์ ชมภูแดง เป็นหัวหน้าพรรค แต่พรรคนี้ได้เปลี่ยนเป็นพรรครวมพลังใหม่หลังจากการรัฐประหาร พ.ศ. 2534 โดยมี ปราโมทย์ นาครทรรพเป็นหัวหน้าพรรค และยุบตัวลงหลังการเลือกตั้ง พ.ศ. 2535 เนื่องจากไม่มีผู้ได้รับเลือกตั้งเป็น ส.ส.
ตุลาคม พ.ศ. 2530 เป็นหนึ่งในกองบรรณาธิการรุ่นบุกเบิกของหนังสือพิมพ์กรุงเทพธุรกิจ ในเครือของบริษัทเนชั่น ซึ่งมี ณัฐพัฒน์ บำรุงฤทธิ์ เป็นบรรณาธิการ โดยรับหน้าที่ในฝ่ายข่าวต่างประเทศ ร่วมกับ สงวน พิศาลรัศมี เคยรับหน้าที่เป็นบรรณาธิการพิเศษฝ่ายต่างประเทศของหนังสือพิมพ์ผู้จัดการเมื่อ พ.ศ. 2532 ร่วมกับ ดรุณี แซ่ลิ่ว
จากนั้นได้จบการศึกษาระดับอักษรศาสตรมหาบัณฑิต เอกประวัติศาสตร์ จากจุฬาลงกรณ์มหาวิทยาลัย ในปี พ.ศ. 2532 โดยทำวิทยานิพนธ์เรื่อง กระบวนการทางการเมืองที่ต่อต้านรัฐบาลจอมพล ป.พิบูลสงคราม ครั้งที่ 2 (พ.ศ. 2490-พ.ศ. 2500)  และจบปริญญาเอก ด้วยทุนจุฬาลงกรณ์มหาวิทยาลัย เอก ประวัติศาสตร์โปรตุเกส จากมหาวิทยาลัยบริสตอล ( University of Bristol) ประเทศอังกฤษ ในปี พ.ศ. 2541 โดยทำวิทยานิพนธ์เรื่อง The Portuguese Lançados in Asia
เคยเป็นกรรมการมูลนิธิ 14 ตุลา ซึ่งมี นพ.วิชัย โชควิวัฒน เป็นประธาน และ ประสาร มฤคพิทักษ์ เป็นเลขาธิการ ร่วมกับคนอื่น เช่น สุรัสวดี หุ่นพยนต์ สุนี ไชยรส สันติสุข โสภณศิริ เป็นต้น แต่ได้ลาออกตั้งแต่ พ.ศ. 2557
พ.ศ. 2552 เข้าร่วมกับมิตรสหาย เช่น อินสอน บัวเขียว, อุดม ขันแก้ว, ประชา อุดมธรรมานุภาพ, สรรเสริญ ศรีอุ่นเรือน และ กมล ดวงผาสุก (ไม้หนึ่ง ก.กุนที) เป็นต้น เพื่อรื้อฟื้น พรรคสังคมนิยม แต่ยังไม่ประสบความสำเร็จ อย่างไรก็ตาม ในการเลือกตั้งเดือนกรกฎาคม พ.ศ. 2554 ผศ.ดร.สุธาชัย ก็เป็นหนึ่งในนักวิชาการที่สนับสนุน พรรคเพื่อไทย และ น.ส.ยิ่งลักษณ์ ชินวัตร
มีรายการโทรทัศน์ ชื่อ ห้องเรียนประชาธิปไตย ออกร่วมกับสมยศ พฤกษาเกษมสุข ต่อมา เมื่อ คุณสมยศถูกจับกุม ก็ออกรายการคู่กับสุดา รังกุพันธุ์ รายการยุติลงหลังจากการรัฐประหาร 22 พฤษภาคม 2557
ตั้งแต่เดือนพฤศจิกายน พ.ศ. 2553 ได้เขียนบทความลงในคอลัมน์ถนนประชาธิปไตยประจำหนังสือพิมพ์โลกวันนี้ วันสุข ซึ่งออกเผยแพร่ทุกวันศุกร์
เดือนตุลาคม พ.ศ. 2554 ได้รับเชิญเป็นผู้ปาฐกถา 6 ตุลาประจำปี นอกจากนี้ ยังเป็นผู้สนับสนุนการล้มล้างผลพวงรัฐประหารตามข้อเสนอของกลุ่มนิติราษฎร์
เดือนมกราคม พ.ศ. 2555 เข้าร่วมในคณะ ครก.112 เพื่อรณรงค์ปฏิรูปมาตรา 112 ตามข้อเสนอของกลุ่มนิติราษฎร์และร่วมรณรงค์ให้ปล่อยนักโทษการเมือง
การทำงาน
รศ.ดร.สุธาชัย มีผลงานวิจัยและผลงานด้านหนังสือ ส่วนมากเกี่ยวข้องกับประวัติศาสตร์การเมืองไทยหลายเรื่อง โดยเฉพาะเรื่องที่เกี่ยวกับเหตุการณ์ 6 ตุลา ซึ่งตีพิมพ์อยู่ในหนังสือชื่อ อาชญากรรมรัฐในวิกฤตการณ์ของการเปลี่ยนแปลง โดย ใจ อึ๊งภากรณ์ เป็นบรรณาธิการ และที่ได้รับการตีพิมพ์ล่าสุด คือ เรื่อง แผนชิงชาติไทย พิมพ์ครั้งที่ 3 พ.ศ. 2553 ซึ่งเป็นเรื่องสมัยคณะรัฐประหาร 2490 และ หนังสือเรื่อง สายธารประวัติศาสตร์ประชาธิปไตย เป็นเรื่องประวัติศาสตร์ไทยสมัยใหม่ นอกจากนี้ ยังเขียนเรื่อง อีกฟากหนึ่งของยุโรป เป็นหนังสือว่าด้วย ประวัติศาสตร์สมัยใหม่ของยุโรปตะวันออก
เขียน บทนำ หนังสือเรื่อง หลังไมล์ดาวแดง และ สู่สมรภูมิแนวหน้า ของ เหมือนฝัน เรื่อง หลัง 6 ตุลาฯ ของ ธิกานต์ ศรีนารา เรื่อง เบนาซีร์ บุตโต หญิงแกร่งแห่งตะวันออก แปลโดย อรวรรณ นารากุล เรื่อง จีนเป็ง ประวัติศาสตร์คู่ขนาน เรื่องเล่าเลขาธิการพรรคคอมมิวนิสต์มลายา แปลโดย ธันรวี
เคยเป็นอาจารย์ประจำที่ภาควิชาพื้นฐาน คณะศิลปศาสตร์ มหาวิทยาลัยรังสิตระยะหนึ่ง ต่อมามีตำแหน่งทางวิชาการเป็นรองศาสตราจารย์เปรียบเทียบระดับ 9 ของ คณะอักษรศาสตร์ จุฬาลงกรณ์มหาวิทยาลัย
ชีวิตส่วนตัว สมรสกับ ศ.บาหยัน อิ่มสำราญ ภรรยาซึ่งเป็นอาจารย์ประจำคณะอักษรศาสตร์ มหาวิทยาลัยศิลปากร และสนิทสนมกับทางกลุ่มผู้สนับสนุนแนวร่วมประชาธิปไตยต่อต้านเผด็จการแห่งชาติหลายคน เช่น นพ.เหวง โตจิราการ, จรัล ดิษฐาอภิชัย, สุนัย จุลพงศธร, อดิศร เพียงเกษ, วิสา คัญทัพ, สุรชัย ด่านวัฒนานุสรณ์ และ รศ.ดร.พิชิต ลิขิตกิจสมบูรณ์ เป็นต้น และร่วมในทีมงานวิชาการของธิดา ถาวรเศรษฐ์ ผู้ประสานงาน นปช. รุ่นใหม่ จึงถือว่าเป็นหนึ่งในนักวิชาการฝ่ายเสื้อแดง โดยมีผู้ร่วมงานวิชาการเช่น ผศ.ดร.สุดา รังกุพันธุ์ รศ.ดร.สุดสงวน สุธีสร
ผลงานล่าสุด เมื่อ พ.ศ. 2558 คือ บันทึกเชิงนวนิยาย เรื่อง "น้ำป่า" ซึ่งเล่าเรื่องการต่อสู้ของนักศึกษาที่เขตงานสุราษฎร์ธานี เมื่อ พ.ศ. 2520
บทบาททางการเมือง
ในช่วงเหตุการณ์วิกฤตการณ์การเมืองในประเทศไทย พ.ศ. 2548-2554 ผศ.ดร.สุธาชัย เป็นหนึ่งในนักวิชาการที่ไม่เห็นด้วยกับการรัฐประหารเมื่อวันที่ 19 กันยายน พ.ศ. 2549 และมีความเห็นตรงกับกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) รวมทั้งสนับสนุนการเคลื่อนไหวและขึ้นเวทีปราศรัย อีกทั้งยังเป็นผู้ที่ขอประกันตัว นางสาวดารณี ชาญเชิงศิลปกุล หรือ ดา ตอร์ปิโด ผู้ต้องหาถูกจำคุกในข้อหาหมิ่นพระบรมเดชานุภาพ เมื่อ พ.ศ. 2551 ต่อมา รศ.ดร.สุธาชัยก็ได้กลายเป็นหนึ่งในนักวิชาการที่รณรงค์ให้ยกเลิก มาตรา 112
และหลังการยุติการชุมนุมของ นปช. พ.ศ. 2553 รศ.ดร.สุธาชัยถูกควบคุมไปที่ค่ายอดิศร ศูนย์การทหารม้า จังหวัดสระบุรี พร้อมกับนายสมยศ พฤกษาเกษมสุข แกนนำกลุ่ม 24 มิถุนาประชาธิปไตยและบรรณาธิการหนังสือพิมพ์เสียงทักษิณ ด้วย ในข้อหาจัดการชุมนุมทางการเมือง ซึ่งผิดต่อพระราชกำหนดบริหารราชการในสถานการณ์ฉุกเฉิน (พรก.ฉุกเฉิน) ตามที่รัฐบาลได้ประกาศไว้ก่อนหน้านี้ ต่อมา ได้รับการปล่อยตัว และถูกดำเนินคดีข้อหาชุมนุมทางการเมืองเกิน 5 คน
นอกจากนี้ ในเดือนพฤษภาคม พ.ศ. 2553 ยังได้ยื่นฟ้องต่อ นายอภิสิทธิ์ เวชชาชีวะ เป็นจำเลยที่ 1 นายสุเทพ เทือกสุบรรณ เป็นจำเลยที่ 2 และ พ.อ.สรรเสริญ แก้วกำเนิด เป็นจำเลยที่ 3 ในคดี ผังล้มเจ้า ซึ่ง ศอฉ.สร้างขึ้น ผลของคดีนำมาซึ่งการยอมความในเดือนมีนาคม พ.ศ. 2554 โดย พ.อ.สรรเสริญยอมรับว่า ข้อหาล้มเจ้า ตั้งขึ้นมาจากความเชื่อที่ว่า ขบวนการล้มเจ้ามีจริง ส่วนบุคคลที่ปรากฏชื่อในผัง ก็ไม่จำเป็นว่าจะต้องอยู่ในขบวนการล้มเจ้า เพียงแต่แสดงให้เห็นความสัมพันธ์ระหว่างบุคคลเท่านั้น
หลังจากการรัฐประหาร 22 พฤษภาคม พ.ศ. 2557 ถูกเรียกให้ไปรายงานตัวด้วยคำสั่งที่ 44/2557 ของ คณะรักษาความสงบแห่งชาติ ให้เข้ารายงานตัวในวันที่ 3 มิถุนายน พ.ศ. 2557 แต่ไม่ได้ถูกควบคุมตัวแต่อย่างใด
ถึงแก่อนิจกรรม
สุธาชัยถึงแก่อนิจกรรมอย่างสงบเมื่อวันที่ 27 กันยายน พ.ศ. 2560 ที่โรงพยาบาลจุฬาลงกรณ์ กรุงเทพมหานคร
วัดบางซ้ายนอก
วัดบางซ้ายนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเต่าเล่า อำเภอบางซ้าย จังหวัดพระนครศรีอยุธยา มีที่ดินเนื้อที่ตั้งวัด 11 ไร่ 1 งาน 14 ตารางวา ปัจจุบัน พระครูวิจิตรธรรมานุรักษ์ (สมจิตร ยสปาโล) ดำรงตำแหน่งเจ้าอาวาส
วัดบางซ้ายนอกตั้งวัดเมื่อวันที่ 20 มีนาคม พ.ศ. 2425 ผู้บริจาคที่ดินให้สร้างวัดมีนามว่าฉิม ชาวบ้านจึงมักเรียกว่า วัดตาฉิม บางคนเรียก วัดปลายบาง เพราะวัดนี้ตั้งอยู่สุดเขตของจังหวัดพระนครศรีอยุธยา ติดต่อกับจังหวัดสุพรรณบุรี ใกล้ ๆ กันเป็นที่ตั้งของวัดบางซ้ายใน วัดนี้อยู่ด้านนอกไกลออกไปจึงได้นามว่า "วัดบางซ้ายนอก" วัดได้รับพระราชทานวิสุงคามสีมาเมื่อวันที่ 20 พฤศจิกายน พ.ศ. 2467 เขตวิสุงคามสีมา กว้าง 80 เมตร ยาว 120 เมตร
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 14 เมตร สร้างเมื่อ พ.ศ. 2510 โครงสร้างคอนกรีตเสริมเหล็ก หอสวดมนต์ กว้าง 8 เมตร ยาว 16 เมตร สร้างเมื่อ พ.ศ. 2501 เป็นอาคารไม้ ศาลาการเปรียญ กว้าง 18 เมตร ยาว 28 เมตร สร้างเมื่อ พ.ศ. 2500 สร้างด้วยไม้และคอนกรีต กุฏิสงฆ์ จำนวน 10 หลัง เป็นอาคารไม้ ศาลาธรรมสังเวชและมีศาลากลางน้ำ ปูชนียวัตถุที่สำคัญได้แก่ พระประธานในอุโบสถ เจดีย์บรรจุพระธรรม 1 องค์ ฐานกว้างด้านละ 6 เมตร สูง 10 เมตร และรูปปั้นหลวงปู่รอด (พระครูอดุลวุฒิกร)
เซเรนา ดาโอลีโอ
เซเรนา ดาโอลีโอ (Serena Daolio) เกิดเมื่อวันที่ 21 มิถุนายน ค.ศ. 1972 ในเมืองการ์ปี ประเทศอิตาลี เธอเป็นนักร้องโซปราโนโอเปร่าอิตาลี
ประวัติ
หลังจากได้รับประกาศนียบัตรจากโรงเรียนดนตรี Arrigo Boito ในเมือง Parma เซเรน่า ดะออลิโอ  เสร็จส้ินการฝึกอบรมมาด้วยความช่วยเหลือของ Virginia Zeani  และได้รับรางวัลแรกในการแข่งขัน  Masini  และ Zandonai
เธอเปิดตัวครั้งแรกใน La Traviata ท่ีท่ีเธอเล่นส่วนใหญ่และได้รับรางวัลในการแข่งขัน Primo Palcoscenico Cesena ในประเทศอิตาลี ในปี 2004 เธอได้รับรางวัล Bruson โดยรับจาก Renato Bruson และในปี 2005 เซเรนา ดาโอลีโอด้รับรางวัล Francisco Viña ในเมืองบาร์เซโลนา ประเทศสเปน เป็นหน่ึงในความมีชื่อเสียงอันทรงเกียรติท่ีสุดในโลกสำหรับนักร้องโอเปร่าคลาสสิค
การแสดงของเธอใน I Pagliacci กำกับโดย Giancarlo del Monaco ซึ่งได้แสดงใน Teatro Real Madrid ในปี 2007 ซึ่งเป็นการแสดงท่ีประสบความสำเร็จที่สุดของเธอ
วัดหนองบัว (จังหวัดฉะเชิงเทรา)
วัดหนองบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแหน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 8 ไร่ 1 งาน 62 ตารางวา ปัจจุบันมีพระครูอดุลประทุมกิจ เป็นเจ้าอาวาส
วัดหนองบัวเป็นวัดในชุมชนที่ประชาชน ตั้งวัดเมื่อ พ.ศ. 2321 ชาวเวียงจันทน์ซึ่งอพยพมาจากประเทศลาว ได้ร่วมใจกันสร้างวัดใกล้หนองน้ำซึ่งเต็มไปด้วยดอกบัว จึงตั้งชื่อว่า "วัดหนองบัว" ได้รับพระราชทานวิสุงคามสีมา เมื่อวันที่ 3 กรกฎาคม พ.ศ. 2528 ด้านการศึกษาทางวัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2433 นอกจากนั้นยังให้ทางราชการตั้งโรงเรียนในที่ดินวัด คือ โรงเรียนวัดหนองบัว (พิทักษ์ราษฎร์บำรุง) เริ่มก่อตั้งครั้งแรก เมื่อวันที่ 6 กรกฎาคม พ.ศ. 2465 เริ่มแรกอาศัยศาลาการเปรียญวัดหนองบัวเป็นที่ศึกษาเล่าเรียน โดยมีพระครูทองสุข เจ้าอาวาสวัดหนองบัวเป็นผู้อุปการะ
วัดมีประเพณีขึ้นเขาเผาข้าวหลาม ซึ่งจะถวายข้าวหลามแด่พระภิกษุสงฆ์ วัดหนองบัว ประเพณีนี้มีในวันขึ้น 15 ค่ำเดือน 3 ของทุกปี
การระบาดทั่วของโควิด-19 ในประเทศยูเครน
มีการประกาศภาวะฉุกเฉินเมื่อวันที่ 20 มีนาคมในแคว้นเคียฟ, แคว้นเชอร์นิฟซี, แคว้นฌือตอมือร์, แคว้นดนีปรอแปตร็อวสก์, แคว้นอีวานอ-ฟรันกิวสก์ และนครเคียฟ
ส่วนสถิติของสาธารณรัฐปกครองตนเองไครเมียที่ครอบครองโดยรัสเซียและนครเซวัสโตปอล ตลอดจนสาธารณรัฐประชาชนโดเนตสค์และสาธารณรัฐประชาชนลูฮันสค์ที่ไม่ได้รับการยอมรับทางตะวันออกของยูเครน ไม่ได้รับการรายงานโดยหน่วยงานของรัฐยูเครน และไม่ได้รวมอยู่ในผลรวมของประเทศ
สิ่งพิมพ์รายคาบ
สิ่งพิมพ์รายคาบ หมายถึง สิ่งพิมพ์เย็บเล่มที่มีกำหนดออกระบุไว้แน่นอนและต่อเนื่อง มีกำหนดระยะเวลาออกไว้แน่นอนและสม่ำเสมอ เช่น ทุก 1 เดือน (รายเดือน) ทุก 15 วัน (รายปักษ์) ทุก 7 วัน (รายสัปดาห์) เนื้อหาในเล่มประกอบไปด้วยบทความต่างๆ เรื่องราวที่ทันสมัย ทันต่อเหตุการณ์ บางเรื่องจบในฉบับแต่บางเรื่องลงต่อเนื่องกันไปหลายฉบับ เนื้อเรื่องภายในเล่มอาจจะจำกัดขอบเขตตามแขนงวิชาใดวิชาหนึ่ง หรืออาจจะเป็นเรื่องทั่วๆ ไปแตกต่างกันตามวัตถุประสงค์ของผู้จัดทำ
ประเภทของสิ่งพิมพ์รายคาบ
นิตยสาร หนังสือพิมพ์รายวันและนิตยสารรายสัปดาห์นับเป็นส่วนประกอบหลักของ สิ่งพิมพ์รายคาบ
โรซาลี (เพลง)
โรซาลี (Rosalie) เป็นเพลงโดยแร็ปเปอร์สวิส Bligg Bligg ได้ร้องเพลงนี้เอง เนื้อเพลงเขียนโดย Roman Camenzind, Marco Bliggensdorfer, Fred Herrmann และ Walter Alder
เป็นเพลงเกี่ยวกับชายขายกุหลาบรูปงามที่ขายกุหลาบที่เดินจากโต๊ะหนึ่งไปยังโต๊ะหน่ึงในร้านกาแฟเล็กๆ และบอกหญิงสาวขี้เหงาท้ังหลายว่าพวกเธอนั้นสวยงามปานใด และ พวกเธอนั้นเหมาะกับดอกกุหลาบมากแค่ไหน  จนกระทั่งเขาแสดงให้เห็นว่าท่ีจริงแล้วกุหลาบนั้นมีราคา
อาทิตย์แรกของการเปิดตัวเพลงนี้ติดอันดับที่ 21 ของสวิสชาร์ตเมื่อวันที่ 26 ตุลาคม 2008 เพลงนี้ได้ข้ึนถึงอันดับ 5 ของชาร์ท เมื่อวันที่ 15 กุมภาพันธ์ 2009 และวันที่ 8 มีนาคม 2009
วิสเซิล (เพลงโฟล ไรเดอ)
"วิสเซิล" (Whistle) เป็นเพลงของแร็ปเปอร์ชาวอเมริกัน โฟล ไรเดอ จากอัลบั้มลำดับที่สี่ ไวลด์วันส์ (2012) ออกจำหน่ายวันที่ 24 เมษายน ค.ศ. 2012 เป็นซิงเกิลที่สามจากอัลบั้ม "วิสเซิล" เขียนโดยโฟล ไรเดอ เดวิด กลาส มาร์คัส คิลเลียน จัสติน แฟรงส์ เบรยัน ไอแซก และแอนโตนิโอ มอบลี โปรดิวซ์โดยดีเจ แฟรงก์ อี และกลาส เนื้อเพลงมีเนื้อหาเกี่ยวกับเพศ
"วิสเซิล" เป็นเพลงป็อปแร็ป มีลักษณะพิเศษที่ทำนองเป็นเสียงผิวปาก เมื่อออกจำหน่าย เพลงได้รับคำวิจารณ์แบบคละกันจากนักวิจารณ์เพลง โดยทั่วไปจะชื่นชมเสียงดนตรีป็อป ชี้ว่าเป็นไปได้ว่าเพลงจะกลายเป็นเพลงดังอีกเพลงที่มีท่อนสร้อยที่ "ฟังติดหู" แต่นักวิจารณ์หลายคนวิจารณ์เนื้อเพลงในแง่ลบ ตีความว่าเป็นการเกลื่อนคำว่าออรัลเซ็กส์อย่างอ่อน ๆ เรียกว่าเป็น "เพลงที่เฉียบแหลมน้อยที่สุด" "วิสเซิล" ประสบความสำเร็จ ขึ้นอันดับหนึ่งในหลายประเทศ และขึ้นสิบอันดับแรกในอีกหลายประเทศเช่นกัน ในสหรัฐอเมริกา เพลงขึ้นอันดับหนึ่งบนบิลบอร์ดฮอต 100 เป็นเพลงที่สามของโฟล ไรเดอที่ขึ้นอันดับหนึ่ง และเป็นเพลงแรกตั้งแต่เพลง "ไรต์ราวด์" เมื่อ ค.ศ. 2009
มิวสิกวิดีโอกำกับโดยมาร์ก คลาสเฟลด์ ออกอากาศวันที่ 24 พฤษภาคม ค.ศ. 2012 ถ่ายทำที่อากาปุลโก ประเทศเม็กซิโก และใช้หน้าจอแยกในหลายช่วงของวิดีโอ ส่วนใหญ่แสดงให้เห็นโฟล ไรเดอและหญิงสาวบนชายหาด หลังจากออกอากาศ มิวสิกวิดิโอได้รับคำวิจารณ์ตั้งแต่ด้านบวกไปจนถึงคละกัน นักวิจารณ์เพลงมองว่า เป็นวิดีโอที่เข้ากับเพลงได้อย่างสมบูรณ์ โฟล ไรเดอ ส่งเสริมเพลงด้วยการแสดงในรอบชิงชนะเสิศของรายการ เดอะวอยซ์
กีฬาแห่งชาติ ครั้งที่ 24
การแข่งขันกีฬาแห่งชาติ ครั้งที่ 24 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดพระนครศรีอยุธยา ระหว่างวันที่ 17 – 23 มีนาคม พ.ศ. 2534 เรียกชื่อเกมส์แข่งขันว่า “กรุงเก่าเกมส์” มีการแข่งขัน 17 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง ยิมนาสติก เปตอง รักบี้ฟุตบอล มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 3,185 คน
ชนิดกีฬาที่ใช้ในการแข่งขัน
• กรีฑา
• แบดมินตัน
• บาสเกตบอล
• มวยสากลสมัครเล่น
• จักรยาน
• ฟุตบอล
• ตะกร้อ
• * ตะกร้อลอดห่วง
• ยิงปืน
• ว่ายน้ำ
• ยกน้ำหนัก
• ยิมนาสติก
• โบว์ลิ่ง
• เปตอง
• รักบี้ฟุตบอล
วังเดร์ ลูอีส ซิลวา ซูซา
วังเดร์ ลูอีส ซิลวา ซูซา (17 เมษายน ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองกลางตัวรุกให้กับแบงค็อก ยูไนเต็ดในไทยลีก
เชียงราย ยูไนเต็ด
ในวันที่ 5 มีนาคม ค.ศ. 2017 วังเดร์ ลูอีส ทำประตูแรกในไทยลีก นัดที่เชียงรายเปิดบ้านเอาชนะสุพรรณบุรี 2–0
แบงค็อก ยูไนเต็ด
ในวันที่ 21 ธันวาคม ค.ศ. 2017 วังเดร์ ลูอีส ได้เซ็นสัญญา 2 ปีกับแบงค็อก ยูไนเต็ด ต่อมาในวันที่ 4 มีนาคม ค.ศ. 2018 วังเดร์ ลูอีส ทำประตูแรกในไทยลีก นัดที่แบงค็อกบุกไปชนะราชบุรีที่มิตรผลสเตเดียม 2–1 โดยสถิติฤดูกาล 2018 วังเดร์ ลูอีส ทำประตูให้กับสโมสรได้ทั้งหมด 5 ประตู
เจมส์ อี. เวบบ์
เจมส์ เอ็ดวิน เวบบ์ (James Edwin Webb) เป็นนายทหารและเจ้าหน้าที่รัฐบาลชาวอเมริกัน เขาดำรงตำแหน่งผู้อำนวยการบริหารคนที่สองขององค์กรนาซาระหว่างปี 1961 ถึง 1968
เวบบ์ได้บริหารนาซาตั้งแต่ช่วงเริ่มต้นสมัยรัฐบาลประธานาธิบดีเคนเนดีจนถึงสิ้นสุดสมัยรัฐบาลประธานาธิบดีจอห์นสัน ได้ควบคุมปฏิบัติการทางอวกาศหลายรายการ รวมถึงปฏิบัติการส่งมนุษย์ขึ้นไปบนอวกาศครั้งสำคัญๆ ตั้งแต่โครงการเมอร์คิวรี่จนถึงโครงการเจมินี เป็นผู้รับผิดชอบและจัดการเหตุการณ์เพลิงไหม้ยานอพอลโล 1 หลังจากนั้นจึงยุติบทบาท เขาไม่ได้มีส่วนบริหารงานในปฏิบัติการส่วนใหญ่ของโครงการอพอลโลที่นำมนุษย์ไปยังดวงจันทร์
กล้องโทรทัศน์อวกาศรุ่นใหม่ซึ่งมีแผนจะถูกส่งขึ้นไปยังอวกาศในปี ค.ศ. 2018 ได้รับการตั้งชื่อว่ากล้องโทรทรรศน์อวกาศเจมส์ เวบบ์ เพื่อเป็นเกียรติแก่เขา
วรุฒ เมฆมุสิก
วรุฒ เมฆมุสิก (21 กุมภาพันธ์ พ.ศ. 2535 —) เป็นนักฟุตบอลอาชีพชาวไทย ปัจจุบันเล่นตำแหน่งผู้รักษาประตูให้กับแบงค็อก ยูไนเต็ดในไทยลีก
คลอโรฟิลล์
คลอโรฟิลล์ (chlorophyll) เป็นสารประกอบที่พบได้ในส่วนที่มีสีเขียวของพืช โดยพบมากที่ใบของพืชนอกจากนี้ยังพบได้ที่แบคทีเรียที่สามารถสังเคราะห์ด้วยแสงได้ และยังพบได้ในสาหร่ายเกือบทุกชนิด นอกจากนี้คลอโรฟิลล์ทำหน้าที่เป็นโมเลกุลรับพลังงานจากแสง และนำพลังงานดังกล่าวไปใช้ในการสร้างพลังงานเคมีโดยกระบวนการสังเคราะห์ด้วยแสง เพื่อสร้างสารอินทรีย์ เช่น น้ำตาล และนำไปใช้เพื่อการดำรงชีวิต คลอโรฟิลล์ อยู่ในโครงสร้างที่เรียกว่า เยื่อหุ้มไทลาคอยด์ (thylakoid membrane) ซึ่งเป็นเยื่อหุ้มที่อยู่ภายใน คลอโรพลาสต์ (chloroplast)
โครงสร้างทางเคมี
คลอโรฟิลล์เป็นสารที่ละลายได้ดีในอะซีโตนและแอลกอฮอล์ โครงสร้างอาจแบ่งได้เป็นสองส่วน คือ ส่วนหัว และส่วนหาง โดยที่ส่วนหัวของคลอโรฟิลล์มีลักษณะเป็นวงแหวนไพรอล (pyrole ring) ที่มีไนโตรเจนเป็นองค์ประกอบอยู่ 4 วง และมีธาตุแมกนีเซียมอยู่ตรงกลางโดยทำพันธะกับไนโตรเจน ส่วนหัวนี้มีขนาดประมาณ 1.5 x 1.5 อังสตรอม ส่วนหางของคลอโรฟิลล์มีลักษณะเป็นสารประกอบไฮโดรคาร์บอนที่มีคาร์บอนเป็นองค์ประกอบ 20 อะตอม มีความยาวประมาณ 2 อังสตรอม คลอโรฟิลล์ดูดกลืนแสงได้ดีที่ช่วงคลื่นของแสงสีฟ้าและสีแดง แต่ดูดกลืนช่วงแสงสีเหลืองและเขียวได้น้อย ดังนั้นเมื่อได้รับแสงจะดูดกลืนแสงสีฟ้าและสีแดงไว้ ส่วนแสงสีเขียวที่ไม่ได้ดูดกลืนจึงสะท้อนออกมา ทำให้เห็นคลอโรฟิลล์มีสีเขียว